Wayi bɔ̌ efod ǹtiŋ́an ai mvɔ́d, ai tɔ́bɔ́tɔ́bɔ eyé a tɔá nyɔ́l ekɔŋ ai nyɔ́l m̀fǒl, ai ebubud évə́lə̄ éyé, ai m̀faŋ éyé ǹkomán ai miǹsinga, esíé ńkə́kə́ŋ ńlad mim̀faŋ bíyé. 7Bibug bíbɛ̄ byâyi baaban étēde anə́ bīwɔ́g bíbɛ̄. 8Byâyi bánaban á mə̄sú mə́sə̄ mə́bɛ̄ kə́ŋə̄ná, ebǎb ńkǒl yâyi bánaban êfod ású yə̄ nâ é bi dzɔ́, bísə akyaí də́dā, atǐ fə ai efod bâyi dzɔ́ bɔ ai mvɔ́d, ai tɔ́bɔ́tɔbɔ eyé é tɔ̄á nyɔ́l ékɔŋ ai nyɔ́l m̀fǒl, ai ebubud évə́lə̄ éyé, ai m̀faŋ éyé miǹsinga. 9Á mvús tě, wayi nɔ̌ŋ mə̄kɔ́g mə́ kornalína mə́bɛ̄, ó mǎn kəle mwé mə́ bɔ́n bə́ Ísraɛ̂l étēde. 10Mwé mə́saman ákɔ́g ósú, émá mə́saman məvɔ́g ákɔ́g bɛ̄ɛ, ákyāí bə́ ngábyáli. 11Ai ákə́ŋ ńkom məkɔ́g, ńgɔ wǎyi kan á mə̄kɔ́g mə́bɛ̄ mwé mə́ bɔ́n bə́ Ísraɛ̂l, ó mǎn mɔ́ yali ai mvɔ́d. 12Wayi bán mə̄kɔ́g mə́bɛ̄ mə́tē á bibug bíwɔ́g yā éfod, nə́ mə́ kad wómolǒ etsǒg bɔ́n bə́ Ísraɛ̂l. Áron a yi hḿ kǎd bəgə mwé mábán á bītúl bíé, á mís mə́ Ǹtondôbə, ású yə̄ nâ a womolo etsog dzábán.